Joyeux Noël (cinta de 2005)

Iste articlo ye sobre una cinta de cine de drama belico estrenada en 2005; ta atros usos, se veiga Joyeux Noël.

Joyeux Noël (títol orichinal en francés, en aragonés Feliz Navidat, estrenada en Aragón con o suyo títol traduciu enta lo castellano como Feliz Navidad) ye una cinta de cine de drama belico coproducida por o cine francés, o cine alemán, o cine britanico, lo cine belga, lo cine rumano y lo cine chaponés y estrenada l'anyo 2005, dirichida por Christian Carion seguntes un guión orichinal d'él mesmo, con una banda sonora orichinal de Philippe Rombi, una dirección de fotografía de Walther Vanden Ende y una producción cinematografica de Christophe Rossignon y Benjamin Herrmann ta las productoras Nord-Ouest Films, Senator Film Produktion, The Bureau, Artémis Productions, Media Pro Pictures, TF1 Films Production y Les Productions de la Guéville. Conta con un elenco d'o cual en fan parte, entre d'atros, os actors Benno Fürmann, Guillaume Canet, Diane Kruger, Gary Lewis, Alex Ferns, Dany Boon, Daniel Brühl, Christian Carion, Christopher Fulford, Mathias Herrmann, Neil McNulty, Lucas Belvaux, Steven Robertson, Suzanne Flon, Bernard Le Coq, Ian Richardson y Thomas Schmauser.

A cinta s'inspira en feitos reals: d'una man, os cuantos episodios de treugua de Navidat escaicidos en a Nueit de Nadal y la Nueit de Cabo d'Anyo en 1914 mas que mas en o Frent Occidental mientres a Primera Guerra Mundial, y d'atra man o feito de que lo prencipe Guillén de Prusia y hereu de l'Imperio Alemán ninviase enta lo frent a lo tenor Walter Kirchhoff, voz prencipal d'a Orquestra Imperial de Berlín, a cantar ta los soldaus alemans, y que los soldaus escoceses de l'exercito britanico salisen d'as suyas trincheras ta aplaudir-lo. A cinta se centra en seis personaches: Gordon (tenient britanico d'os Royal Scots Fusiliers), Audebert (tenient francés d'o 26eno Rechimiento d'Infantería), mosén Palmer (un mosén escocés), Horstmayer (un tenient chudieu alemán d'a 93ena División d'Infantería), Nikolaus Sprink (un tenor aleman mobilizau) y Anna Sørensen (la suya novia danesa y mezzosoprano). Comienza con ninos en as escuelas fendo discursos patrioticos, ta enlazar con las succesivas mobilizacions de toz os protagonistas ta rematar trobando-se en as trincheras. Audebert mira una fotografía de su muller embarazada que ha teniu un fillo pero se troba en territorio ocupau por os alemans y él no conoix, y partecipa en un ataque fracasau con muitas victimas, entre ellas William, un d'os soldaus a qui acompanyaba mosén Palmer. Anna ha obteniu un permiso ta actuar chunto con Sprink dabant d'o prencipe Guillén y, en rematar, marchan enta las trincheras ta cantar ta los soldaus. Cuan os escoceses prencipian a cantar cancions nadalencas tanyendo gaitas, Anna y Nikolaus cantan ta los suyos soldaus Stille Nacht, heilige Nacht y los gaiters prencipian a acompanyar-los musicalment. Sprink marcha d'a suya trinchera con un árbol de Navidat en cantando Adeste Fideles, y ixo fa que finalment Audebert, Horstmayer y Gordon se reúnan en tierra de denguno y alcuerden una treugua mientres ixa nueit. Os soldaus franceses, angleses y alemans se troban, y intercambian beliquez, bebidas y birolla, fendo-se mesmo confidencias personals y descubrindo afinidaz con os suyos enemigos. Horstmayer torna a Audebert a suya cartera, que heba perdiu en un ataque, y en a que bi ha una fotografía de su muller que creyeba haber perdiu, y mesmo alcuerdan trobar-se en París malas que remate la guerra. Mosén Palmer fa una misa en latín en a que partecipan toz os soldaus. A lo día siguient, cuan Horstmayer conoix que se ye preparando un bombardeyo d'as trincheras aliadas, convidan a los soldaus aliaus a las suyas propias trincheras ta evitar victimas, y lo mesmo fan os aliaus cuan s'aspera lo bombardeyo como respuesta contra las trincheras alemanas. Tanimientres, bien luego los mandos d'os respectivos exercitos descubren lo que s'ha escaiciu.

Joyeux Noël s'ambienta en 1914 en Francia mientres a Primera Guerra Mundial, y las suyas escenas se filmoron en Rumanía, en Barlin, Brias y atros puestos en o Paso de Calais (Francia), Brandemburgo (Alemanya), Highland en Escocia (Reino Uniu) y en os MediaPro Studios en Bucarest en Rumanía. Localizacions de Joyeux Noël en Internet Movie Database.

Se tracta d'una cinta que ha recibiu cuantos premios y nominacions, en destacando seis nominacions a los Premios César (Millor Cinta, Millor Actor Segundario, Millor Guión Orichinal, Millor Banda Sonora Orichinal, Millor Vestuario y Millor Disenyo de Producción) en 2006 mientres a 31ena edición d'os Premios César; una nominación a lo Premio Oscar a la Millor Cinta Internacional ixe mesmo anyo en a 78ena edición d'os Premios Oscar; una nominación a lo Premio BAFTA a la Millor Cinta Forana tamién en 2006 mientres a 59ena edición d'os Premios BAFTA; y una nominación a lo Premio Globo d'Oro a la Millor Cinta en Luenga Forana en 2006 mientres a 63ena edición d'os Premios Globos d'Oro.

 Elenco Joyeux Noël en Internet Movie Database. 
 Actor  Papel  Notas    '''' 

 Se veiga tamién 
 Cine en 2005.
 Cintas de 2005.

 Referencias 

 Vinclos externos 
  Joyeux Noël en Internet Movie Database.
  Joyeux Noël en Box Office Mojo.
  Joyeux Noël en Metacritic.
  Joyeux Noël en Rotten Tomatoes.

Categoría:Cintas ambientadas en Francia
Categoría:Cintas ambientadas en 1914
Categoría:Cintas con banda sonora orichinal de Philippe Rombi
Categoría:Cintas con dirección de fotografía de Walther Vanden Ende
Categoría:Cintas con guión de Christian Carion
Categoría:Cintas con montache d'Andrea Sedlácková
Categoría:Cintas con montache de Judith Rivière Kawa
Categoría:Cintas de cine belico
Categoría:Cintas de cine de drama
Categoría:Cintas d'Alemanya
Categoría:Cintas de Belchica
Categoría:Cintas de Chapón
Categoría:Cintas de Francia
Categoría:Cintas d'o Reino Uniu
Categoría:Cintas de Rumanía
Categoría:Cintas dirichidas por Christian Carion
Categoría:Cintas en alemán
Categoría:Cintas en anglés
Categoría:Cintas en francés
Categoría:Cintas en latín
Categoría:Cintas en Panavision
Categoría:Cintas interpretadas por Alex Ferns
Categoría:Cintas interpretadas por Benno Fürmann
Categoría:Cintas interpretadas por Bernard Le Coq
Categoría:Cintas interpretadas por Christian Carion
Categoría:Cintas interpretadas por Christopher Fulford
Categoría:Cintas interpretadas por Daniel Brühl
Categoría:Cintas interpretadas por Dany Boon
Categoría:Cintas interpretadas por Diane Kruger
Categoría:Cintas interpretadas por Gary Lewis
Categoría:Cintas interpretadas por Guillaume Canet
Categoría:Cintas interpretadas por Ian Richardson
Categoría:Cintas interpretadas por Lucas Belvaux
Categoría:Cintas interpretadas por Mathias Herrmann
Categoría:Cintas interpretadas por Neil McNulty
Categoría:Cintas interpretadas por Steven Robertson
Categoría:Cintas interpretadas por Suzanne Flon
Categoría:Cintas interpretadas por Thomas Schmauser
Categoría:Cintas producidas por Benjamin Herrmann
Categoría:Cintas producidas por Christophe Rossignon
Categoría:Cintas rodadas en Barlin
Categoría:Cintas rodadas en Brias
Categoría:Cintas rodadas en Brandemburgo
Categoría:Cintas rodadas en Bucarest
Categoría:Cintas rodadas en Highland
Categoría:Cintas rodadas en Paso de Calais
Categoría:Cintas rodadas en Rumanía
Categoría:Cintas de cine sobre a Primera Guerra Mundial
Categoría:Nominadas a lo Premio BAFTA a la Millor Cinta Forana
Categoría:Nominadas a lo Premio César a la Millor Cinta
Categoría:Nominadas a lo Premio Globo d'Oro a la Millor Cinta en Luenga Forana
Categoría:Nominadas a lo Premio Oscar a la Millor Cinta Internacional